**Z A P I S N I K**

Sa 34. sjednice Školskog odbora Osnovne škole braće Radića Pakrac održane **05. studenog 2015.godine u 12:00 sati**.

KLASA: 003-06/15-01/16

URBROJ: 2162-10-01-15-02

.............................................................

**Prisutni članovi**: Manuela Papić, Lejla Skalnik , Željka Pejša Božić, Ivana Roksandić, Morena Mandić Čolić

**Nenazočni članovi**: Danijela Kiš, Marko Martinelli, (opravdano odsutni radi bolesti i prethodno preuzetih obveza)

**Ostali prisutni - izvjestitelji**: Ivančica Kiš, tajnica škole, zapisničarka, Danijela Balešić, voditeljica računovodstva, Sanja Delač

.............................................................

Na sjednici se nalazi pet od sedam članova Školskog odbora te je konstatiran kvorum potreban za donošenje pravovaljanih odluka.

..............................................................

Predsjednica Školskog odbora pozdravlja nazočne i čita dnevni red 34.sjednice Školskog odbora :

1. Usvajanje zapisnika s prošle sjednice Školskog odbora
2. Suglasnost za zaposlenje do 60 dana radnice;

Jasmina Čavlović na zamjeni za Snježanu Cavalli - bolovanje

1. Prijedlog novog statuta Osnovne škole braće Radića Pakrac
2. Presuda Županijskog suda u Bjelovaru u predmetu Čavlović protiv OŠ braće Radića Pakrac
3. Razno

Dnevni red usvojen.

.........................................................

**AD 1**

Prva točka dnevnog reda je usvajanje zapisnika s 33.sjednice školskog odbora. Zapisnik s prošle sjednice Školskog odbora dostavljen je članovima Školskog odbora zajedno sa pozivom na 33.sjednicu Školskog odbora. Primjedaba na zapisnik nema. Svi prisutni članovi školskog odbora prihvaćaju zapisnik s prošle sjednice školskog odbora.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

Članovi školskog odbora jednoglasno s pet glasova „za“ daju suglasnost na zaposlenje

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 2**

Suglasnost za zaposlenje do 60 dana radnice;

Jasmina Čavlović na zamjeni za Snježanu Cavalli - bolovanje

Već je radila u školi te je zaposlena na 15 dana u ponedjeljak 02.11.2015.g.. Moli se članove školskog odbora da daju suglasnost za produženje ugovora o radu do 60 dana.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK** :

Članovi školskog odbora jednoglasno s pet glasova „za“ daju suglasnost na produženje ugovora o radu do 60 dana.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 3**

Prijedlog novog statuta Osnovne škole braće Radića Pakrac

Prije donošenja novog statuta potrebno je pribaviti suglasnost županije na prijedlog Statuta koji se nalazi pred članovima školskog odbora.

Tajnica obrazlaže predložene izmjene.

Izmjene statuta odnose se na Pravilnik o kriterijima za izricanje pedagoških mjera koji je ministar znanosti obrazovanja i sporta donio 31.kolovoza 2015.g. i koji sada regulira izricanje pedagoških mjera te se Statut škole sad poziva na taj Pravilnik i Zakon o odgoju i obrazovanju u osnovnoj i srednjoj školi.

Glava Statuta kojom su se regulirale pedagoške mjere je obrisana.

Osim toga, opomena, ukor i strogi ukor postaju mjere upozorenja i više se ne izriču primjenom upravnog postupka već se rješenje o izricanju pedagoške mjere primjenjuje samo na pedagošku mjeru preseljenja u drugu školu.

Isto tako, nastao je nacrt Pravilnika o dodjeljivanju pohvala i nagrada učenicima te će se nakon rasprave na Vijeću roditelja i Učiteljskom vijeću predložiti Školskom odboru donošenje navedenog Pravilnika.

Predlaže se također da se napravi izuzetak glede opravdavanja izostanaka učenika s nastave liječničkom ispričnicom.

Navedenim izuzetkom roditelji bi bili u mogućnosti da u vrijeme velikih viroza i gripa kada se učenicima ne preporuča odlazak liječniku mogu djetetu opravdati izbivanje s nastave do tri dana bez liječničke ispričnice, samo osobnim dolaskom ili pisanim putem.

(tekst prijedloga statuta priložen zapisniku)

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

Članovi Školskog odbora s pet glasova „za“ donose prijedlog Statuta Osnovne škole braće Radića Pakrac.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 4**

Presuda Županijskog suda u Bjelovaru u predmetu Čavlović protiv OŠ braće Radića Pakrac

::::::::::::::::::::::::::::::::::::::::::::::::::::::::::::::::::::::::::::::::::::::::::::::

Presuda Županijskog suda u Bjelovaru od 04.listopada 2015.g. potvrdila je presudu Općinskog suda u Daruvaru, Stalna služba u Pakracu od travnja 2015.g. kojom je naloženo da Osnovna škola braće Radića Pakrac plati tužitelju Ivanu Čavloviću iznos od 40.000,00 kn zajedno sa zakonskim zateznim kamatama.

Ravnateljica članovima Školskog odbora čita Presudu Županijskog suda u Bjelovaru broj: Gž-1316/2014-2 od 02.listopada 2015.g. (presuda priložena zapisniku)

Poslan je upit Ministarstvu znanosti, obrazovanja i sporta koje se očitovalo na način da su nas uputili na osnivača. Napomenuli su da nakon prenošenja osnivačkih prava na Požeško – slavonsku županiju u njezinoj je nadležnosti briga o školskim ustanovama kojima je osnivač te im se trebamo obratiti za pomoć u financiranju. Pogotovo iz razloga što zbog niskog iznosa gotovo i nemamo vlastitih prihoda.

Ravnateljica je predložila sklapanje izvansudske nagodbe kojom bi se utvrdilo obročno plaćanje na način da se 20.000,00 kn plati do kraja godine a ostali dio od oko 50.000,00 kn da se plati u šest jednakih rata u prvih šest mjeseci sljedeće kalendarske godine. Odgovor tužitelja na nagodbu nije stigao do sjednice Školskog odbora.(prijedlog nagodbe je privitak ovom zapisniku).

Članovi školskog odbora upoznati s problemom nedostatka sredstava za plaćanje naknade štete tužitelju iz pročitane presude upućuju ravnateljicu škole da se obrati za pomoć Požeško - slavonskoj županiji sukladno i uputama MZOS.

Školski odbor nadalje predlaže da se kao krajnja mjera uvedu mjere štednje na području stručnog usavršavanja i službenih putovanja koja bi do otplate dugovanja bila na teret samih zaposlenika a navedena sredstva bi se preusmjerila u naknadu štete prema ovoj presudi.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

**ZAKLJUČAK:**

Članovi Školskog odbora predlažu ravnateljici da potraži pomoć kod Osnivača Osnovne škole braće Radića Pakrac, Požeško - slavonske županije, radi plaćanja prema ovoj presudi.

Odluka o davanju ravnateljici ovlaštenja da u ime Osnovne škole braće Radića Pakrac sklopi nagodbu s tužiteljem za plaćanje prema ratama.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 5**

Razno

Ravnateljica obavještava da smo dobili na projektu Otisak srca 10.000,00 kn, akcija „Naše ruke za vaše oči“.

RTL pomaže djeci također je najavio da će poduzeti sve da na njihovoj akciji prođe naša inicijativa te da dobijemo tražena novčana sredstva.

Završeno u 14:45